แนวโน้มดัชนีส่งท้ายปีแกว่งแคบตามภูมิภาค
นักวิเคราะห์ฯคาดตลาดหุ้นไทยเช้านี้แกว่งตัวกรอบแคบทิศทางเดียวกับภูมิภาค โดยตลาดฯยังได้รับปัจจัยหนุนจากแรงซื้อของกองทุน LTF และ RMF
30 ธ.ค. 2553

นักวิเคราะห์ฯคาดตลาดหุ้นไทยเช้านี้แกว่งตัวกรอบแคบทิศทางเดียวกับภูมิภาค โดยตลาดฯยังได้รับปัจจัยหนุนจากแรงซื้อของกองทุน LTF และ RMF
นายเทิดศักดิ์ ทวีธีระธรรม ผู้อำนวยการฝ่ายวิเคราะห์หลักทรัพย์ บล.เอเซีย พลัส กล่าวว่า ตลาดหุ้นไทยเช้านี้คาดว่าจะแกว่งตัวในกรอบแคบทิศทางเดียวกับตลาดหุ้นอื่นในภูมิภาคเอเชีย เนื่องจากเป็นวันทำการสุดท้ายของปีนี้ โดยตลาดฯยังได้รับปัจจัยหนุนจากแรงซื้อของกองทุน LTF และ RMF รวมถึงการทำปิดงวดบัญชีสิ้นปี(window dressing) ทั้งนี้ คาดว่า P/E ตลาดหุ้นไทยในปีนี้จะอยู่ที่ 15 เท่า
ด้านกลยุทธ์ แนะนำเก็งกำไรหุ้นกลุ่มสินค้าโภคภัณฑ์ จากราคาน้ำมันดิบในตลาดโลกยังทรงตัวอยู่ในระดับสูง
"วันนี้คงไม่มีอะไร แกว่งกรอบแคบ ไม่มี factor ใหม่ แต่จะได้แรงหนุนจาก LTF , RMF และ window dressing"นายเทิดศักดิ์ กล่าว
พร้อมให้แนวรับ 1,030 จุด แนวต้าน 1,038 จุด